এবি সিদ্দিক খসরু, নান্দাইল (ময়মনসিংহ) প্রতিনিধি: ময়মনসিংহের নান্দাইল উপজেলায় আন্তর্জাতিক দুযোর্গ প্রশমন দিবস-২০১৭ ও আন্তর্জাতিক কন্যা শিশু দিবসে নান্দাইলে উপজেলা প্রশাসন, মহিলা বিষয়ক অধিদপ্তর ও জাতীয় কন্যাশিশু অ্যাডভোকেসী ফোরাম আয়োজিত শুক্রবার (১৩ই অক্টোবর) এক মনোজ্ঞ র‌্যালী নান্দাইল বাজার হয়ে উপজেলা পরিষদের সামনে এসে শেষ হয়। পরে আলোচনা সভা অনুষ্ঠিত হয়। উপজেলা নির্বাহী অফিসার মোঃ হাফিজুর রহমানের সভাপতিত্বে অনুষ্ঠিত আলোচনা সভায় উপজেলা চেয়ারম্যান আব্দুল মালেক চৌধুরী স্বপন প্রধান অতিথি হিসাবে উপস্থিত ছিলেন। উপজেলা প্রকল্প বাস্তবায়ন কর্মকর্তা এবিএম সিরাজুল হকের পরিচালনায় অনুষ্ঠিত আলোচনা সভায় উপজেলা মহিলা ভাইন্স চেয়ারম্যান হাবিবুন ফাতেমা পপি, সিনিয়র সাংবাদিক এডভোকেট হাবিবুর রহমান, এনামুল হক বাবুল, হান্নান মাহমুদ, মহিলা বিষয়ক কর্মকর্তা রুমানা আক্তার, ওয়াল্ডভিশন নান্দাইল শাখার ম্যানেজার সুমন রুরাম বক্তব্য রাখেন। পরে ছাত্র/ ছাত্রীদের মাঝে দুযোর্গ ব্যবস্থাপনা বিষয়ক চিত্রাংকন প্রতিযোগীতার বিজয়ীদের মাঝে পুরুস্কার বিতরণ করেন উপজেলা চেয়ারম্যান আব্দুল মালেক চৌধুরী স্বপন। অনুষ্ঠানের সহযোগীতা করেন ওয়াল্ডভিশন নান্দাইল, জোমা পাঠাগার ও জোমা স্বাস্থ্য সেবা প্রকল্প।